15. augusts

15. augusts ir gada 227. diena pēc Gregora kalendāra (228. garajā gadā). Līdz gada beigām ir atlikušas 138 dienas.

Vārda dienas 
Dzelde, Zelda, Zenta

Notikumi 
 1461. gads — Osmaņu impērija Mehmeda II vadībā iekaroja Trebzonas impēriju, kas iezīmēja Bizantijas impērijas beigas.
 1537. gads — dibināta Asunsjona, Paragvajas galvaspilsēta.
 1920. gads — Poļu—padomju kara izšķirošajā kaujā par Varšavu, vēlāk nosauktā par "Brīnumu pie Vislas", padomju armija tika sakauta un bija spiesta atkāpties no Polijas.
 1945. gads — Otrais pasaules karš: pēc Japānas kapitulācijas tika atbrīvota Koreja.
 1947. gads:
 Indija ieguva neatkarību no Apvienotās Karalistes, paliekot Nāciju Sadraudzībā.
 Indijā izveidots Asamas štats
 1948. gads — uz dienvidiem no 38. ziemeļu paralēles dibināta Korejas Republika.
 1960. gads — Kongo ieguva neatkarību no Francijas.
 1975. gads — militārais apvērsums Bangladešā.
 1982. gads — Kolumbijā sākās devītais pasaules čempionāts basketbolā.
 1990. gads — Latvijā, netālu no Ķesterciema uz šosejas Sloka—Talsi (P128) autokatastrofā gāja bojā leģendārās padomju rokgrupas Kino līderis Viktors Cojs.
 2005. gads — ASV pilsētā Anahaimā sākās četrpadsmitais pasaules badmintona čempionāts.
 2007. gads — Peru skāra 8 balles stipra zemestrīce, bojā gāja 512 un tika ievainoti vairāk nekā pusotrs tūkstotis cilvēku.
 2009. gads — Vācijas pilsētā Berlīnē sākās divpadsmitais pasaules čempionāts vieglatlētikā.
 2021. gads:
 Taliban ieņēma Kabulu; drīz vien arī pārējā Afganistānas teritorija, izņemot Pandžeras provinci, nonāca Taliban kontrolē.
 pēc 25 gadu pastāvēšanas Microsoft korporācija pārtrauca savas tīmekļa pārlūkprogrammas Internet Explorer atbalstu.

Dzimuši 
 1195. gads — Svētais Antonijs no Padujas (Antonius Patavinus), katoļu svētais (miris 1231. gadā)
 1771. gads — Valters Skots (Walter Scott), skotu rakstnieks (miris 1832. gadā)
 1769. gads — Napoleons Bonaparts (Napoléon Bonaparte), Francijas imperators (miris 1821. gadā)
 1815. gads — Aleksandrs fon Keizerlings (Alexander von Keyserling), vācbaltu ģeologs un paleontologs (miris 1891. gadā)
 1856. gads — Ivans Franko (Іван Франко), ukraiņu rakstnieks (miris 1916. gadā)
 1866. gads — Italo Santelli (Italo Santelli), itāļu paukotājs (miris 1945. gadā)
 1872. gads — Šrī Aurobindo (শ্রী অরবিন্দ, Sri Ôrobindo), Indijas filozofs, nacionālists (miris 1950. gadā)
 1873. gads — Moriss Giflē (Maurice Gufflet), franču burātājs (miris 1915. gadā)
 1876. gads — Karls Alberts Andersens (Carl Albert Andersen), norvēģu vieglatlēts un vingrotājs (miris 1951. gadā)
 1878. gads — Pjotrs Vrangelis (Пётр Врангель), krievu ģenerālis (miris 1928. gadā)
 1887. gads — Jānis Rudzutaks, latviešu revolucionārs un PSRS politiķis (miris 1938. gadā)
 1895. gads (j.s., pēc v.s. ) — Aleksandrs Grīns, latviešu rakstnieks (miris 1941. gadā)
 1896. gads — Ļevs Termens (Лев Термен), krievu inženieris (miris 1993. gadā)
 1926. gads — Konstantins Stefanopuls (Κωνσταντίνος Στεφανόπουλος), Grieķijas prezidents (miris 2016. gadā)
 1928. gads — Nikolass Rougs (Nicolas Roeg), angļu kinorežisors (miris 2018. gadā)
 1929. gads — Jorgs Rumbanis (Γεώργιος Ρουμπάνης), grieķu atlēts
 1945. gads — Imants Daudišs, latviešu politiķis un diplomāts (miris 2002. gadā)
 1950. gads — princese Anna (Anne, Princess Royal), angļu augstmane
 1959. gads — Skots Oltmens (Scott Altman), ASV kosmonauts
 1971. gads — Inese Laizāne, latviešu aktrise un politiķe
 1972. gads — Bens Afleks (Ben Affleck), ASV aktieris, kinorežisors, scenārists un producents
 1980. gads — Jānis Miņins, latviešu bobslejists
 1981. gads — Jānis Skutelis, latviešu komiķis un aktieris

Miruši 
 423. gads — Honorijs (Honorius), Rietumromas imperators (dzimis 384. gadā)
 1038. gads — Ištvāns I (I. István), Ungārijas karalis (dzimis 967. vai 975. gadā)
 1227. gads — Čingishans (Чингис хаан), mongoļu karavadonis, imperators (dzimis 1155. vai 1162. gadā)
 1382. gads — Ķēstutis (Kęstutis), Lietuvas dižkunigaitis (dzimis 1297. gadā)
 1852. gads — Johans Gadolins (Johan Gadolin), somu ķīmiķis (dzimis 1760. gadā)
 1951. gads — Artūrs Šnābels (Artur Schnabel), Austrijas pianists un komponists (dzimis 1920. gadā)
 1967. gads— Renē Magrits (René Magritte), Beļģijas gleznotājs (dzimis 1898. gadā)
 1975. gads — Mudžiburs Rahmans (শেখ মুজিবুর রহমান), Bangladešas pirmais prezidents (dzimis 1920. gadā)
 1987. gads — Kārlis Ozoliņš, PSRS politiķis (dzimis 1905. gadā)
 1990. gads — Viktors Cojs (Виктор Цой), PSRS mūziķis (dzimis 1962. gadā)
 1997. gads — Artūrs Silgailis, latviešu virsnieks un sabiedriskais darbinieks (dzimis 1895. gadā)
 2012. gads — Harijs Herisons (Harry Harrison), ASV zinātniskās fantastikas rakstnieks (dzimis 1925. gadā)
 2021. gads — Gerds Millers (Gerd Müller), vācu futbolists (dzimis 1945. gadā)

Svētku un piemiņas dienas 
 Brīvības diena (Koreja)
 Jēzus mātes Marijas nāves piemiņas diena (Austrumu pareizticības tradīcija)
 Neatkarības diena (Indija)
 Vissvētākās Jaunavas Marijas debesīs uzņemšanas svētki (Katoļu tradīcija, tiek atzīmēti kā valsts svētki Austrijā, Austrumtimorā, Beļģijā, Beninā, Burundijā, Čīlē, Francijā, Grieķijā, Gvatemalā, Horvātijā, Itālijā, Kamerūnā, Kiprā, Kotdivuārā, Lietuvā, Luksemburgā, Maltā, Polijā, Portugālē, Slovēnijā, Spānijā un Šveicē)

Atsauces 

Augusts